钦定古今图书集成/明伦汇编/氏族典/第451卷 > 《廖用贤尚友录》 > 范延光
## 钦定古今图书集成/明伦汇编/氏族典/第451卷 > 《廖用贤尚友录》 > 范延光

按《五代史范延光传》：“延光字子瓌，相州临漳人。唐明
宗为节度使，梁将康延孝阴送款明宗，明宗求可以
通于庄宗者，延光辄自请行。后为梁兵所得，下狱数
月。庄宗入汴，出之，拜检校工部尚书。明宗时为宣徽
南院使，迁枢密使，末帝以为天雄军节度使。晋高祖
起太原，封临清王。天福二年，延光反，高祖攻之，逾年”
不克，使谒者入魏，赦延光，延光乃降，使归河阳。杨光
远利其赀，以壮士驱之至浮桥，推堕水溺死。